कांग्रेस नेता दिग्विजय सिंह ने सोमवार को यह जानना चाहा कि क्या प्रधानमंत्री नरेंद्र मोदी इस बात को जानते थे कि कानपुर के पास ट्रेन के पटरी से उतरने में पाकिस्तानी खुफिया एजेंसी इंटर सर्विसेज इंटेलीजेंस (आईएसआई) का हाथ था। केंद्रीय गृह राज्य मंत्री हंसराज गंगाराम अहीर ने राज्यसभा में एक सवाल के जवाब में कहा था कि हाल में रेलवे पटरियों को निशाना बनाने के मामलों की जांच हो रही है। लेकिन, उन्होंने आईएसआई का नाम नहीं लिया था।